				|

		52012PC0519

			Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Protokoll miftiehem bejn l-Unjoni Ewropea u r-Repubblika tal-Madagaskar li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-sajd fis-seħħ bejn iż-żewġ Partijiet /* COM/2012/0519 final - 2012/0248 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Abbażi
tal-mandat li ngħatalha mill-Kunsill[1],
il-Kummissjoni Ewropea nnegozjat mar-Repubblika tal-Madagaskar bil-ħsieb
li ġġedded il-Protokoll għall-ftehim ta’ sħubija dwar
is-sajd bejn il-Komunità Ewropea u r-Repubblika tal-Madagaskar. Wara dawn
in-negozjati, ġie inizjalat Protokoll ġdid
fl-10 ta' Mejju 2012. Il-Protokoll il-ġdid ikopri perjodu
ta' sentejn (2) li jibda mid-data tal-iffirmar tiegħu.
B'mod aktar speċifiku, il-Protokoll
jipprevedi opportunitajiet tas-sajd għal 96 bastiment, imqassmin kif
ġej:
40 bastiment tas-sajd għat-tonn
bit-tartaruni;
34 bastiment tas-sajd bil-konz
tal-wiċċ b'tunnellaġġ ta' aktar minn 100 TG;
22 bastiment tas-sajd bil-konz
tal-wiċċ b'tunnellaġġ ta' inqas minn 100 TG.
Għandu jiġi ddefinit il-metodu
għall-allokazzjoni tal-opportunitajiet tas-sajd fost l-Istati Membri.
Abbażi ta’ dan, il-Kummissjoni qed
tipproponi li l-Kunsill jadotta dan ir-Regolament.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET
TAL-IMPATT
L-Istati Membri ġew ikkonsultati qabel
in-negozjati fil-kuntest tal-Grupp ta' Ħidma tal-Kunsill dwar is-Sajd kif
ukoll fil-kuntest ta’ laqgħat tekniċi. Minn dawn
il-konsultazzjonijiet ġie konkluż li jkun ta’ benefiċċju li
jinżamm protokoll tas-sajd mal-Madagaskar. Minbarra dan, il-Kummissjoni
bbażat xogħolha, fost l-oħrajn, fuq ir-riżultati ta'
valutazzjoni ex post li twettqet minn esperti esterni indipendenti u li
ġiet iffinalizzata f'Novembru 2011.
3.           ELEMENTI LEGALI TAL-PROPOSTA
Il-Protokoll
il-ġdid għall-Ftehim ta’ Sħubija ntbagħat lill-Kunsill
sabiex dan japprova l-iffirmar u l-applikazzjoni provviżorja tiegħu.
Intbagħat ukoll lill-Kunsill u lill-Parlament Ewropew għall-finijiet
tal-konklużjoni tiegħu.
2012/0248 (NLE)
Proposta għal
REGOLAMENT TAL-KUNSILL
dwar l-allokazzjoni tal-opportunitajiet
tas-sajd skont il-Protokoll miftiehem bejn l-Unjoni Ewropea u r-Repubblika
tal-Madagaskar li jistabbilixxi l-opportunitajiet tas-sajd u l-kontribuzzjoni
finanzjarja previsti fil-Ftehim ta’ Sħubija dwar is-sajd
fis-seħħ bejn iż-żewġ Partijiet
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikulari l-Artikolu 43(3)
tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Fil-15 ta’ Novembru 2007,
il-Kunsill adotta r-Regolament (KE) Nru 31/2008 dwar il-konklużjoni
tal-Ftehim ta' Sħubija fis-settur tas-sajd bejn il-Komunità Ewropea u
r-Repubblika tal-Madagaskar (minn hawn ’il quddiem imsejjaħ “il-ftehim ta’
sħubija”).
(2)       Fl-10 ta’ Mejju 2012
ġie inizjalat Protokoll ġdid għall-ftehim ta’ sħubija (minn
hawn ’il quddiem imsejjaħ “il-Protokoll il-ġdid”). Dan il-Protokoll
il-ġdid jagħti opportunitajiet tas-sajd lill-bastimenti tal-Unjoni
fl-ilmijiet li fihom il-Madagaskar għandu s-sovranità jew
il-ġurisdizzjoni fir-rigward tas-sajd.
(3)       Fil-[…], il-Kunsill adotta
d-Deċiżjoni Nru .../2012/UE[2]
dwar l-iffirmar tal-Protokoll il-ġdid u l-applikazzjoni provviżorja
tiegħu.
(4)       Il-mod li bih jiġu
allokati l-opportunitajiet tas-sajd fost l-Istati Membri għandu jiġi
ddefinit għall-perjodu ta’ applikazzjoni tal-Protokoll il-ġdid.
(5)       Skont l-Artikolu 10(1)
tar-Regolament tal-Kunsill (KE) Nru 1006/2008
tad-29 ta’ Settembru 2008 dwar l-awtorizzazzjonijiet
għall-attivitajiet tas-sajd tal-bastimenti tas-sajd tal-Komunità barra
mill-ilmijiet tal-Komunità u l-aċċess ta’ bastimenti ta’ pajjiżi
terzi għall-ilmijiet tal-Komunità[3],
f’każ li l-opportunitajiet tas-sajd allokati lill-Unjoni skont
il-Protokoll il-ġdid ma jkunux qed jintużaw għal kollox,
il-Kummissjoni għandha tinforma lill-Istati Membri kkonċernati dwar
dan. F’każ li ma tintbagħatx risposta sa' data ta' skadenza li
għandha tiġi stabbilita mill-Kunsill, dan għandu jitqies
bħala konferma li l-bastimenti tal-Istat Membru kkonċernat mhux qed
jużaw għal kollox l-opportunitajiet tas-sajd tagħhom matul
il-perjodu kkonċernat. Jeħtieġ li din l-iskadenza tiġi
stabbilita.
(6)       Minħabba li l-Protokoll
fis-seħħ jiskadi fil-31 ta' Diċembru 2012, dan
ir-Regolament għandu jibda japplika mid-data tal-iffirmar tal-Protokoll
il-ġdid.
ADOTTA DAN IR-REGOLAMENT:
Artikolu 1
1.
L-opportunitajiet tas-sajd stabbiliti fil-Protokoll
miftiehem bejn l-Unjoni Ewropea u r-Repubblika tal-Madagaskar li jistabbilixxi
l-opportunitajiet tas-sajd u l-kontribuzzjoni finanzjarja previsti fil-Ftehim
ta’ Sħubija dwar is-sajd fis-seħħ bejn iż-żewġ Partijiet
(minn hawn ’il quddiem imsejjaħ “il-Protokoll”) għandhom jitqassmu
fost l-Istati Membri kif ġej:
 Tip ta' bastiment || Stat Membru || Opportunitajiet tas-sajd
 Bastimenti tas-sajd bit-tartarun || Spanja || 21
 Franza || 18
 L-Italja || 1
 Ammont totali ta' bastimenti tas-sajd bit-tartarun || 40
 Bastimenti tas-sajd bil-konz tal-wiċċ (b’tunnellaġġ ta’ aktar minn 100 TG) || Spanja || 17
 Franza || 9
 Il-Portugall || 5
 Ir-Renju Unit || 3
 Ammont totali ta' bastimenti tas-sajd bil-konz tal-wiċċ ta’ iktar minn 100 TG || 34
 Bastimenti tas-sajd bil-konz tal-wiċċ (b’tunnellaġġ ta’ 100 TG jew anqas) || Franza || 22
 Ammont totali ta' bastimenti tas-sajd bil-konz tal-wiċċ ta’ 100 TG jew inqas || 22
2.           Ir-Regolament (KE)
Nru 1006/2008 japplika mingħajr preġudizzju għall-Ftehim
ta' Sħubija dwar is-sajd bejn l-Unjoni Ewropea u r-Repubblika
tal-Madagaskar.
3.           Jekk it-talbiet
għall-awtorizzazzjonijiet tas-sajd mill-Istati Membri msemmija
fil-paragrafu 1 ma jkoprux l-opportunitajiet kollha tas-sajd stabbiliti
fil-Protokoll, il-Kummissjoni tqis it-talbiet għall-awtorizzazzjonijiet tas-sajd
magħmulin minn kwalunkwe Stat Membru ieħor skont l-Artikolu 10
tar-Regolament (KE) Nru 1006/2008.
4.           L-iskadenza sa meta l-Istati
Membri għandhom jikkonfermaw li mhumiex qed jużaw għal kollox
l-opportunitajiet tas-sajd li jkunu ngħatawlhom skont il-Ftehim, kif
imsemmi fl-Artikolu 10(1) tar-Regolament (KE) Nru 1006/2008,
għandha tkun ta' għaxart ijiem tax-xogħol minn meta
l-Kummissjoni tgħarrafhom li l-opportunitajiet tas-sajd mhumiex qed
jintużaw kollha.
Artikolu 2
Dan ir-Regolament għandu jidħol fis-seħħ
l-għada tal-pubblikazzjoni tiegħu f’Il-Ġurnal Uffiċjali
tal-Unjoni Ewropea.
Huwa jibda japplika mid-data tal-iffirmar
tal-Protokoll il-ġdid u, l-aktar kmieni,
mill-1 ta' Jannar 2013.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               Adottat fl-24 ta' April 2012 mill-Kunsill
għall-Affarijiet Ġenerali.
[2]               ĠU C …*.
[3]               ĠU L 286, 29.10.2008, p. 33.


Avviż Legali Importanti

|

52006PC0271

Proposta għal regolament tal-Kunsill li jintroduċi, fl-okkazzjoni ta' l-adeżjoni tal-Bulgarija u r-Rumanija, miżuri temporanji speċjali għar-reklutaġġ ta’ uffiċjali tal-Komunitajiet Ewropej  /* KUMM/2006/0271 finali - CNS 2006/0091 */

	[pic] | KUMMISSJONI TAL-KOMUNITAJIET EWROPEJ |Brussel 06.06.2006KUMM(2006) 271 finali2006/0091 (CNS)Proposta għalREGOLAMENT TAL-KUNSILLli jintroduċi, fl-okkazzjoni ta' l-adeżjoni tal-Bulgarija u r-Rumanija, miżuri temporanji speċjali għar-reklutaġġ ta’ uffiċjali tal-Komunitajiet Ewropej(preżentata mill-Kummissjoni)MEMORANDUM TA’ SPJEGAZZJONIL-adeżjoni ġejjiena ma’ l-Unjoni Ewropea tal-Bulgarija u tar-Rumanija toħloq bosta sfidi għall-Istituzzjonijiet, speċjalment fil-qasam tal-ġestjoni tar-riżorsi umani. L-abbozz ta’ Regolament mehmuż jirrigwarda l-aspett tar-reklutaġġ ta’ dan it-tkabbir.Fit-tkabbir ta’ l-imgħoddi ġew adottati miżuri speċifiċi biex jiġu impjegati nies mill-pajjiżi li kienu se jissieħbu fl-Unjoni. Dan kien jirrikjedi Regolament tal-Kunsill li jidderoga b’mod temporanju mid-dispożizzjonijiet rilevanti tar-Regolamenti tal-Persunal li[1] jikkonċernaw ir-reklutaġġ.Il-proċess tat-tkabbir kurrenti jsegwi l-akbar tkabbir li qatt għamlet l-Unjoni, meta fl-1 ta' Mejju ta' l-2004 għaxar stati membri ġodda ingħaqdu ma' l-Unjoni.Il-karatteristiċi ewlenin tal-proposta huma:1. Hu propost li d-deroga mir-Regolamenti tal-Persunal iddum sal-31 ta’ Diċembru 2011.2. Ir-Regolament jipprevedi l-organizzazzjoni ta’ kompetizzjonijiet għall-għażla ta’ uffiċjali mill-Bulgarija u mir-Rumanija fuq bażi nazzjonali.3. Il-kompetizzjonijiet għaċ-ċittadini Bulgari u Rumeni jistgħu jsiru, u l-listi ta’ kandidati magħżula jistgħu jittellgħu, qabel l-adeżjoni ta’ dawn il-pajjiżi fl-Unjoni. Kull pajjiż irid ikun issieħeb ma’ l-Unjoni qabel ma ċ-ċittadini tiegħu jkunu jistgħu jingħataw kariga ma’ l-Istituzzjonijiet.4. Hemm il-possibilità għall-Istituzzjonijiet li jidderogaw mir-rekwiżit biex jirreklamaw postijiet vakanti fl-Istituzzjonijiet. L-Istituzzjonijiet jistgħu, madankollu, jagħmlu pubbliċità għall-postijiet vakanti jekk jixtiequ.Kull Istituzzjoni tiddetermina n-numru ta’ uffiċjali mill-pajjiżi kandidati li jridu jiġu impjegati taħt id-dispożizzjonijiet ta’ dan ir-Regolament ta’ deroga.2006/0091(CNS)Proposta għalREGOLAMENT TAL-KUNSILLli jintroduċi, fl-okkażjoni ta' l-adeżjoni tal-Bulgarija u r-Rumanija, miżuri temporanji speċjali għar-reklutaġġ ta’ uffiċjali tal-Komunitajiet EwropejIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 283 tiegħu,Wara li kkunsidra l-proposta tal-Kummissjoni[2],Wara li kkunsidra l-opinjoni tal-Parlament Ewropew[3],Wara li kkunsidra l-opinjoni tal-Qorti tal-Ġustizzja[4],Wara li kkunsidra l-opinjoni tal-Qorti ta' l-Awdituri[5],Billi:(1) Fl-okkażjoni ta’ l-adeżjoni li ġejja tal-Bulgarija u r-Rumanija għandhom jiġu adottati miżuri temporanji speċjali li jitilqu mir-Regolamenti tal-Persunal ta’ l-Uffiċjali tal-Komunitajiet Ewropej (Regolamenti tal-Persunal).(2) Jiġu mogħtija d-daqsijiet relativi tal-pajjiżi ta' l-adeżjoni u n-numru ta' nies li huma potenzjalment involuti, għalkemm dawn il-miżuri temporanji għandhom jibqgħu fis-seħħ għal perjodu sostanzjali. Il-31 ta’ Diċembru 2011 tidher li hija l-aktar data ta’ skadenza xierqa għalihom.(3) Minħabba l-ħtieġa biex jitħallew isiru dawn ir-reklutaġġi mill-aktar fis possibbli wara l-adeżjoni, dan ir-Regolament għandu jiġi adottat qabel id-data proprja ta’ l-adeżjoni.ADOTTA DAN IR-REGOLAMENT:Artikolu 11. Minkejja d-dispożizzjonijiet tat-tieni u t-tielet paragrafi ta’ l-Artikolu 4, l-Artikolu 7(1), it-tieni paragrafu ta’ l-Artikolu 27 u l-punti (a) u (b) fl-Artikolu 29(1) tar-Regolamenti tal-Persunal, sal-31 ta’ Diċembru 2011 postijiet vakanti jistgħu jimtlew, sal-limitu tan-numru allokat, wara li jiġu meqjusa d-diskussjonijiet baġitarji, permezz ta’ ħatra ta’ ċittadini Bulgari u Rumeni wara d-data proprja ta’ l-adeżjoni tal-pajjiżi konċernati.2. Il-ħatriet tal-postijiet isiru:1.  Għall-gradi kollha, wara d-data proprja ta’ l-adeżjoni;2.  Ħlief għall-uffiċjali għolja, (Diretturi Ġenerali jew l-ekwivalenti tagħhom fi grad AD 16 jew AD 15 u Diretturi jew l-ekwivalenti tagħhom fi grad AD 15 jew AD 14), wara l-kompetizzjonijiet ibbażati kemm fuq kwalifiki kif ukoll fuq testijiet organizzati kif speċifikat fl-Anness III tar-Regolamenti tal-Persunal.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel,Għall-KunsillIl-President [1] Għal każ tat-tkabbir UE 10, ara ĠU L 67, 05.03.2004, p. 1.[2] ĠU C [...], [...], p. [...].[3] ĠU C [...], [...], p. [...].[4] ĠU C [...], [...], p. [...].[5] ĠU C [...], [...], p. [...].